PROIECT DE BUGET RECTIFICATIV NR. 5LA BUGETUL GENERAL 2011 SITUAȚIA CHELTUIELILOR PE SECȚIUNISecțiunea IX - Autoritatea Europeană pentru Protecția DatelorSecțiunea X – Serviciul European de Acțiune Externă /* COM/2011/0374 final */





PROIECT DE BUGET RECTIFICATIV NR. 5 LA BUGETUL GENERAL 2011 SITUAȚIA CHELTUIELILOR PE SECȚIUNI Secțiunea IX - Autoritatea Europeană pentru Protecția Datelor Secțiunea X – Serviciul European de Acțiune Externă Având în vedere: – Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a, – Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], în special articolul 37, – bugetul general al Uniunii Europene pentru exercițiul financiar 2011, adoptat la 15 decembrie 2010[2], – bugetul rectificativ nr. 1/2011, adoptat la 6 aprilie 2011, – proiectul de buget rectificativ nr. 2/2011[3], adoptat la 25 martie 2011, – proiectul de buget rectificativ nr. 3/2011[4], adoptat la 15 aprilie 2011, – proiectul de buget rectificativ nr. 4/2011[5], adoptat la 17 iunie 2011, Comisia Europeană prezintă autorității bugetare proiectul de buget rectificativ nr. 5 la bugetul 2011. MODIFICĂRI LA SITUAȚIA VENITURILOR ȘI CHELTUIELILOR PE SECȚIUNI Modificările la situația veniturilor și a cheltuielilor pe secțiuni pot fi consultate pe site-ul EUR-Lex (http://eur-lex.europa.eu/budget/www/index-ro.htm).Cu titlu informativ, se atașează ca anexă la buget o versiune în limba engleză a modificărilor la această situație. 1. Introducere Proiectul de buget rectificativ (PBR) nr. 5 pentru exercițiul 2011 cuprinde următoarele elemente: ¾ o modificare a schemei de personal a Autorității Europene pentru Protecția Datelor (AEPD), fără nicio cerere bugetară suplimentară; ¾ o modificare a schemei de personal a Serviciului European de Acțiune Externă (SEAE), fără nicio cerere bugetară suplimentară. 2. Autoritatea Europeană pentru Protecția Datelor (AEPD) În urma unei proceduri de selecție, organizate la 16 martie 2011 în vederea ocupării unui post de conducere vacant, AEPD a numit un nou director al Secretariatului Autorității Europene pentru Protecția Datelor. În conformitate cu articolul 5 alineatul (5) din anexa XIII la Statutul funcționarilor, noul director, care era funcționar de gradul A3 la data de 30 aprilie 2004, ar trebui promovat la următorul grad superior. Din acest motiv, numirea noului director reprezintă o circumstanță excepțională pentru AEPD: articolul 5 alineatul (5) din anexa XIII la Statutul funcționarilor este aplicabil, însă actuala schemă de personal autorizată nu permite îndeplinirea acestei obligații statutare. Pentru a permite respectarea Statutului funcționarilor, prezentul buget rectificativ constă într-o reclasare a unui post permanent de la gradul AD14 la AD15, fără nicio cerere bugetară suplimentară. Schema de personal revizuită este inclusă în anexa la buget. 3. Serviciul European de Acțiune Externă (SEAE) 3.1 Introducere Schema de personal a SEAE care este în vigoare în prezent a fost concepută în 2010. Mai mulți parametri care determină numărul de posturi ocupate și, implicit, numărul de posturi vacante corespunzătoare fiecărui grad nu erau cunoscuți la momentul respectiv: ¾ numărul persoanelor care au fost transferate efectiv de la Comisie și de la Consiliu a fost afectat de alegerile individuale în urma cărora unii funcționari au decis să rămână în instituția de origine sau să revină în această instituție la scurt timp după ce au fost transferați. În schimb, un anumit număr de funcționari s-au oferit voluntari pentru a lucra în cadrul SEAE după crearea acestei instituiții; ¾ gradele persoanelor nou-recrutate nu puteau fi prevăzute dinainte. Candidaților din statele membre li se propun posturi la un anumit grad, iar funcționarilor UE posturi la grade cuprinse între AD 5 și AD 14. Prin urmare, gradul efectiv al oricărei persoane nou-recrutate este cunoscut numai după ce se finalizează procesul de selecție. Această incertitudine este specifică SEAE: nicio altă instituție nu s-a confruntat cu mișcări de personal către sau provenind de la alte instituții și state membre într-o proporție atât de ridicată în raport cu schema sa de personal, într-o perioadă atât de scurtă. 3.2 Recrutări din statele membre și necesitatea unei transformări a posturilor Pe baza experienței acumulate, ar trebui efectuate unele adaptări la schema de personal a SEAE. În primul rând, pentru a facilita recrutările din statele membre, în vederea realizării obiectivului stabilit în decizia Consiliului[6] potrivit căruia, odată ce se ajunge la capacitatea deplină, personalul din statele membre [angajat pentru a ocupa posturi permanente, cu titlu temporar, în cadrul SEAE în conformitate cu articolul 2 litera (e) din Regimul aplicabil celorlalți agenți ai UE] ar trebui să reprezinte cel puțin o treime din personalul total al SEAE la nivel AD, posturile temporare ar trebui transformate în posturi permanente. În plus, a devenit posibil să se realizeze o nouă evaluare a nevoilor ținând seama de: posturile ocupate efectiv la mijlocul lunii mai 2011, recrutările în faza finală, în special pentru cele 80 de posturi noi alocate delegațiilor în 2011, eventualele recrutări suplimentare în 2011, în special în contextul exercițiului de rotație, ieșirile la pensie prevăzute în 2011. 3.3 Promovare În Statutul funcționarilor (articolul 6) se prevede că anumite procente din posturi trebuie să rămână vacante pentru promovări. Aceste procente sunt prevăzute în anexa I-B la Statul funcționarilor. În 2011, personalul SEAE transferat de la Comisie și de la Consiliu va fi promovat în conformitate cu normele și procedurile în vigoare în instituția de origine. Prin urmare, schema de personal a SEAE trebuie să prevadă un număr suficient de posturi vacante pentru a respecta obligațiile legale privind promovările. 3.4 Concluzie Transformarea posturilor în urma acestui exercițiu ar presupune un cost net anual limitat de aproximativ 1,4 milioane EUR, având în vedere și faptul că SEAE renunță la șase posturi AD 15 și la trei posturi AD 16 pentru a minimiza costurile. Cu toate acestea, dat fiind că această transformare va produce efecte numai într-o perioadă a anului 2011, nu se solicită credite suplimentare pentru acest an. Proiectul de buget 2012 ține deja seama de o schemă de personal modificată. Schema de personal revizuită este inclusă în anexa la buget. [1] JO L 248, 16.9.2002, p. 1. [2] JO L 68, 15.3.2011, p. 1. [3] COM (2011) 154 final. [4] COM (2011) 219 final. [5] COM (2011) 375 final. [6] 2010/427/UE.